Diari Oficial de la Generalitat Valenciana


Sumari del DOGV 9919, del 21-08-2024 (2024/8271)

RESOLUCIÓ de 5 d’agost de 2024, per la qual es publica el barem definitiu i es concedixen les subvencions de la convocatòria 2024 per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9919

Data del DOGV
:   21-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8271

CVE
:   NFAI-W-6084-3153

Data del document
:   05-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Universitat d'Alacant
    * Universitat de València
    * ajuda pública
    * investigació universitària

Mitjançant l'Orde 2/2021, de 5 de febrer, de la Conselleria d'Hisenda i Model Econòmic (DOGV 9021, 16.02.2021), modificada per l'Orde 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023), s'establixen les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública.

En aplicació d'estes bases reguladores, mitjançant la Resolució de 9 de maig de 2024, de la Conselleria d'Hisenda, Economia i Administració Pública, es van convocar per a l'exercici 2024 les subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública (DOGV 9850, 16.05.2024).

La disposició addicional primera de l'Orde 2/2021, de 5 de febrer, de la Conselleria d'Hisenda i Model Econòmic, disposa que les subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública tindran abast plurianual i que la resolució d’estes establirà l'import per a cada una de les anualitats de vigència de la subvenció condicionat als crèdits que amb esta finalitat es consignen en cada una de les anualitats en el pressupost de la Generalitat. Així mateix, l'article 7 de les bases establix que la subvencions cobriran el finançament de les tesis doctorals durant un període màxim de 4 anys i hauran de preveure necessàriament la contractació de personal investigador predoctoral.

Una vegada finalitzat el procés d'avaluació de les sol·licituds, la comissió avaluadora constituïda a este efecte ha elevat la seua proposta de resolució amb data 29 de juliol de 2024, de conformitat amb l'article 18 de l'Orde 2/2021, de 5 de febrer, de la Conselleria d'Hisenda i Model Econòmic.

Per a dictar la present resolució és competent este òrgan administratiu, en virtut de les funcions establides en l'apartat setze de la Resolució de 9 de maig de 2024, de la Conselleria d'Hisenda, Economia i Administració Pública, per la qual es van convocar per a l'exercici 2024 les subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública (DOGV 9850, 16.05.2024), i de conformitat amb l'article 19 de l'Orde 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent

RESOLUCIÓ

*Primer. Barem de les sol·licituds admeses*

Publicar el barem definitiu de les sol·licituds admeses en la convocatòria 2024, juntament amb la relació de graus, màsters, programes de doctorats i departaments d'economia que han utilitzat les universitats per al càlcul dels criteris de valoració, segons el detall següent:

|  |  |  |  |  |  |
| --- | --- | --- | --- | --- | --- |
| *Resum baremació* |  | *Universitat de València* | | *Universitat d'Alacant* | |
| *Convocatòria 2024* | *Màxim punts* | *Dada* | *Puntuació* | *Dada* | *Puntuació* |
| 1. Doctors / 100 alumnes (%) | 25 | 4,95 | 23,68 | 5,23 | 25,00 |
| 2. Tesi / 100 alumnes (%) | 20 | 0,73 | 20,00 | 0,67 | 18,36 |
| 3. Factor impacte (número) | 20 | 3,14 | 13,31 | 4,72 | 20,00 |
| 4. Recursos investigació / doctors (euros) | 20 | 15.964,26 | 7,13 | 44.759,74 | 20,00 |
| 5. Tesi menció internacional / tesis llegides (%) | 15 | 24,00 % | 8,74 | 41,18 % | 15,00 |
| Total puntuació | 100 |  | 72,86 |  | 98,36 |

  

*Universitat de València*

Graus Economia

ADE: Administració i Direcció d'Empreses

Economia

Dret i Economia

Finances i Comptabilitat

International Business / Negocis Internacionals

ADE i Turisme

ADE i Dret

Intel·ligència i Analítica de Negocis / BIA

Màsters Economia

Màster en Banca i Finances Quantitatives

Màster en Ciències Actuarials i Financeres

Màster en Comptabilitat, Auditoria i Control de Gestió

Màster en Creació i Gestió d'Empreses Innovadores

Màster en Direcció d'Empreses - MBA

Màster en Direcció i Planificació del Turisme

Màster en Economia

Màster en Economia Social (Cooperatives i Entitats no Lucratives)

Màster en Estratègia d'Empresa

Màster en Finances Corporatives

Màster en Gestió de la Qualitat

Màster en Gestió de Negocis Internacionals (i-MBA)

Màster en Internacionalització Econòmica: Integració i Comerç Internacional

Màster en Màrqueting i Investigació de Mercats

Màster en Planificació i Gestió de Processos Empresarials

Màster en Política Econòmica i Economia Pública

Programes de doctorat Economia

Doctorat en Comptabilitat i Finances Corporatives

Doctorat en Direcció d'Empreses

Doctorat en Economia Industrial

Doctorat en Economia Internacional i Turisme

Doctorat en Economia Social (Cooperatives i Entitats no Lucratives)

Doctorat en Finances i Economia Quantitatives

Doctorat en Història Econòmica

Doctorat en Màrqueting

Departaments Economia

Anàlisi Econòmica

Comercialització i Investigació de Mercats

Comptabilitat

Direcció d'Empreses «Juan José Renau Piqueras»

Economia Aplicada

Economia Financera i Actuarial

Estructura Econòmica

Finances Empresarials

Matemàtiques per a l'Economia i l'Empresa

*Universitat d'Alacant*

Graus Economia

Doble Grau en Enginyeria Informàtica i Administració i Direcció d'Empreses

Doble Grau en Turisme i Administració i Direcció d'Empreses

Grau en Administració i Direcció d'Empreses

Grau en Economia

Grau en Màrqueting

Màsters Economia

Màster en Administració i Direcció d'Empreses

Màster en Economia Aplicada

Màster en Economia Quantitativa

Programes de doctorat Economia

Programa de Doctorat en Economia

Programa de Doctorat en Empresa, Economia i Societat

Departaments Economia

Anàlisi Econòmica Aplicada

Disciplines Econòmiques i Financeres

Economia Aplicada i Política Econòmica

Economia Financera i Comptabilitat

Fonaments de l'Anàlisi Econòmica

Màrqueting

Organització d'Empreses

*Segon. Concessió de subvencions*

Concedir les subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública corresponents a la convocatòria 2024, de la Resolució de 9 de maig de 2024, de la Conselleria d'Hisenda, Economia i Administració Pública (DOGV 9850, 16.05.2024), als beneficiaris que s'indiquen a continuació:

|  |  |  |  |
| --- | --- | --- | --- |
| *Expedient* | *Entitat beneficiària* | *Puntuació total* | *Nombre de projectes de tesis a finançar* |
| HIUNPU/2024/01 | Universitat de València | 72,86 | 1 |
| HIUNPU/2024/02 | Universitat d’Alacant | 98,36 | 2 |

  

Tenint en compte el nombre de projectes assignats a cada entitat beneficiària, l'import concedit a cada universitat i la seua distribució per anualitats i projectes de tesis serà el següent (imports en euros):

|  |  |  |  |  |  |  |
| --- | --- | --- | --- | --- | --- | --- |
| *Expedient – Projecte tesi* | *Entitat beneficiària* | *2024* | *2025* | *2026* | *2027* | *2028* |
| HIUNPU/2024/01 - PT1 | Universitat de València | 4.083,34 | 24.500,00 | 24.700,00 | 26.633,33 | 26.083,33 |
| HIUNPU/2024/02 – PT1 | Universitat d'Alacant | 4.083,33 | 24.500,00 | 24.700,00 | 26.633,34 | 26.083,33 |
| HIUNPU/2024/02 – PT2 | Universitat d'Alacant | 4.083,33 | 24.500,00 | 24.700,00 | 26.633,33 | 26.083,34 |
|  | Total | 12.250,00 | 73.500,00 | 74.100,00 | 79.900,00 | 78.250,00 |

  

Les subvencions es finançaran amb càrrec a la línia S0223, subprograma pressupostari 611B00, Finançament autonòmic, del pressupost de gastos de la Generalitat, recollida en els annexos de transferències i subvencions de la Llei 8/2023, de 27 de desembre, de pressupostos de la Generalitat per a l'exercici 2024, o el seu equivalent en els exercicis successius.

Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat.

La distribució de les anualitats del quadre anterior es reajustarà en funció de la data d'inici de l'execució del projecte. A este efecte, la data d'inici dels contractes predoctorals o, si és el cas, el termini màxim de 3 mesos i 10 dies des de la notificació de la resolució de la concessió determinarà l'inici de l'execució del projecte i de la subvenció.

*Tercer. Projectes de tesi doctoral, convenis de col·laboració i contractes laborals*

Les universitats beneficiàries d'estes subvencions disposaran d'un  termini de 20 dies naturals a partir de l'endemà de la publicació en la seu electrònica d'esta resolució (<https://www.gva.es/va/inicio/procedimientos?id_proc=21373>) per a realitzar una proposta de projectes d'investigació de tesis doctorals a finançar i que hauran d'ajustar-se a les àrees prioritàries establides en la convocatòria. A este efecte, la Universitat d'Alacant  haurà de presentar una proposta ordenada amb, almenys, 4 projectes d'investigació de tesis doctorals, mentres que la Universitat de València haurà de presentar una proposta ordenada amb un mínim de 2 projectes d'investigació de tesis doctorals.

La proposta ordenada de projectes d'investigació de tesi haurà de presentar-se obligatòriament a través de la seu electrònica de la Generalitat Valenciana mitjançant el procediment electrònic:

<https://www.gva.es/va/inicio/procedimientos?id_proc=21899>.

Les propostes de cada un dels projectes de tesis hauran de contindre, com a mínim, els següents apartats:

Títol del projecte de tesi.

Àrea prioritària en la qual s'engloba, de les establides en la convocatòria, així com centre directiu de la Generalitat Valenciana.

Necessitats d'informació o dades de la Generalitat per al desenrotllament del projecte.

Duració prevista de l'estada del personal investigador predoctoral en les dependències de la Generalitat.

Objectius.

Metodologia.

Mitjans a utilitzar (estadístiques, bases de dades, programari, etc.).

Planificació temporal.

Referències bibliogràfiques.

Sobre la base d'esta proposta, l'òrgan instructor establirà els projectes d'investigació de tesi a finançar en funció de la viabilitat d'estos i de l'existència de tutors disponibles en els diferents departaments o organismes autònoms de la Generalitat Valenciana. Per a això, podrà demanar l'assessorament de persones expertes independents.

Una vegada definits els projectes d'investigació de tesi a finançar, i amb caràcter previ a la subscripció del conveni, les universitats podran iniciar el procés de selecció del personal investigador predoctoral, el qual s'ajustarà al que s'establix en les bases reguladores i en la convocatòria. En els convenis de col·laboració que es firmen haurà de reflectir-se el procés de selecció del personal investigador predoctoral establit en les bases reguladores i en la convocatòria.

En un termini màxim de 3 mesos des de la publicació en la seu electrònica d'esta resolució, se subscriurà amb cada entitat beneficiària el corresponent conveni de col·laboració en el qual s'arreplegarà el títol i els objectius de les tesis finançades, doctorant, tutor i director de tesi, tutor-enllaç en l'administració, programació i pressupost d’acord amb el que es disposa en la resolució de concessió, mecanismes de seguiment científic i col·laboració previstos en les bases reguladores i tots aquells aspectes necessaris per al compliment de les finalitats de la subvenció en tots els seus termes i condicions.

Si a la firma del conveni no ha finalitzat el procés de selecció de la persona investigadora predoctoral, les dades de la persona candidata seleccionada s'incorporaran com a addenda al conveni.

En el termini màxim de 10 dies des de la firma del conveni o, si és el cas, l'addenda, haurà de formalitzar-se el contracte laboral previst en l'article 6 de l'Orde 2/2021, de 5 de febrer, de la Conselleria d'Hisenda i Model Econòmic, per la qual s'establixen les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública.

La data d'inici del contracte predoctoral o, si és el cas, el termini màxim de 3 mesos i 10 dies des de la notificació de la resolució de la concessió, determinarà l'inici de l'execució del projecte i de la subvenció. Si en el termini indicat no s'haguera subscrit el precitat conveni per causes imputables a l'entitat beneficiària, s'entendrà que renuncia a la subvenció concedida.

*Quart. Pagament anticipat*

De conformitat amb el que es disposa en l'article 44, apartat 10.b, de la Llei 8/2023, de 27 de desembre, de pressupostos de la Generalitat per a l'exercici 2024, estes subvencions podran lliurar-se anticipadament al 100 per cent a les universitats públiques valencianes, una vegada concedides.

A este efecte, la primera anualitat corresponent a 2024, es lliurarà de manera anticipada a les universitats públiques valencianes, de conformitat amb el que es disposa en l'article 44, apartat 10.b de la Llei 8/2023, de 27 de desembre, de pressupostos de la Generalitat per a l'exercici 2024, després de la presentació dels contractes predoctorals.

*Quint. Obligacions i justificació*

Els beneficiaris hauran de complir les obligacions i normes de justificació previstes en l'Orde 2/2021, de 5 de febrer, de la Conselleria d'Hisenda i Model Econòmic (DOGV 9021, 16.02.2021), modificada per l'Orde 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023), per la qual s'establixen les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública, i en la Resolució de 9 de maig de 2024, de la Conselleria d'Hisenda, Economia i Administració Pública, per la qual es van convocar, per a l'exercici 2024, les subvencions per al foment de la formació, la investigació i la transferència de coneixement entre el sistema universitari valencià i l'administració pública valenciana en l'àmbit de l'economia pública (DOGV 9850, 16.05.2024).

El termini màxim per a la presentació dels documents justificatius d'estes subvencions per part de les universitats serà el mes de febrer de l'anualitat següent a la de l'execució de la subvenció.

Els contractes predoctorals tindran per objecte la realització simultània per part del personal investigador predoctoral en formació, d'una banda, de tasques d'investigació en el projecte específic presentat per les universitats beneficiàries i, per una altra, del conjunt d'activitats, integrants del programa de doctorat, conduents a l'adquisició de les competències i habilitats necessàries per a l'obtenció del títol universitari oficial de doctorat, sense que puga exigir-se-li la realització de qualsevol altra activitat que desvirtue la finalitat investigadora i formativa del contracte.

A més, les persones seleccionades en els contractes de caràcter predoctoral hauran de complir les condicions establides en l'article 6 de l'Orde 2/2021, per la qual s'establixen les bases reguladores, i en l'apartat sext de l’esmentada Resolució de 9 de maig de 2024, de la Conselleria d'Hisenda, Economia i Administració Pública.

*Sext. Publicació i notificació*

Ordenar la publicació d'esta resolució en la seu electrònica de la Generalitat Valenciana, en <https://sede.gva.es/>. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, esta publicació produirà tots els efectes de notificació practicada.

*Sèptim. Recursos*

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, dins dels terminis escaients i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que va dictar l'acte en el termini d'un mes comptador des de l'endemà de la publicació de la present resolució.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació de la present resolució.

  

València, 5 d'agost de 2024

(p. d. Resolució 12.02.2024; DOGV 9792, 20.02.2024)

Nicolás Jannone Bellot

Director general de Finançament